**KRAJEVNA SKUPNOST DORNBERK**

Številka: 3/2023

Datum: 23.2.2023

**Z A P I S N I K**

3. seje Krajevne skupnosti Dornberk, ki je potekala dne 23.2.2023 v pisarni krajevne skupnosti s pričetkom ob 19:00 uri.

Sejo je skladno s 13.členom Odloka o krajevnih skupnostih v Mestni občini Nova Gorica vodil Janko Harej, predsednik sveta krajevne skupnosti.

Zapisnik je vodila Davorina Mrevlje.

Prisotni: Janko Harej, Simon Justin, Davorina Mrevlje, Mitja Cotič, Tatjana Šinigoj in Rajko Gregorič. Pri točki 2. sta bila prisotna Egon Gregorič in Filip Gregorič kot predstavnika KS KLUB CHARLI.

Opravičeno odsotni: Sandi Slejko.

Dnevni red:

1. potrditev zapisnika 2. seje
2. krajevni praznik v začetku septembra
3. poslovno poročilo in povzetek inventurnega elaborata za leto 2022
4. zaključni račun KS Dornberk za leto 2022
5. informacija o sprejetem proračunu MONG za leto 2023 in planirane dejavnosti KS Dornberk
6. razpis go2025 small funds
7. soglasje k postavitvi avtomata za prodajo sveč
8. razno

Ad. 1) Potrditev zapisnika prejšnje seje

Sklep: Zapisnik 2.seje sveta KS z dne 31.1.2023 se sprejme.

Ad. 2) Krajevni praznik v začetku septembra

Predstavniki sveta KS so povabili na posvet bližnje prebivalce predvidenega kraja dogodka in druge zainteresirane. Udeleženci so se strinjali, da podajo soglasje k dogodku v kolikor bo potekal v soboto in nedeljo (brez petka) in bi organizator zagotovil, da se bo dogajanje na prizorišču zaključilo do 3.ure. Dodaten pogoj je bila manjša jakost zvoka.

Predstavniki KS KLUB CHARLI so se s postavljenimi zahtevami strinjali. Ocenili so da je prestavitev dogodka na drug datum neizvedljiva zaradi rezervacije nastopajočih.

Sklep: KS organizira posvet s predstavniki društev in drugimi zainteresiranimi v KS Dornberk, ki bi sodelovali na dogodku in preveri interes.

Ad. 3.) poslovno poročilo in povzetek inventurnega elaborata za leto 2022

Sklep: Svet KS Dornberk potrjuje poslovno poročilo in povzetek inventurnega elaborata za leto 2022 s pripadajočimi prilogami.

Ad. 4) zaključni račun KS Dornberk za leto 2022, planiranje dejavnosti po sprejetem proračunu in informacija o sprejetem proračunu

Sklep: Svet KS Dornberk potrjuje zaključni račun KS Dornberk za leto 2022 in planiranje dejavnosti po sprejetem proračunu.

Ad. 5) informacija o sprejetem proračunu MONG za leto 2023 in planirane dejavnosti KS Dornberk

Proračun Mestne občine Nova Gorica za leto 2023 je bil sprejet 16.2.2023. V okviru le-tega je bil sprejet tudi proračun Krajevne skupnosti Dornberk za leto 2023.

Ključne dejavnosti v okviru proračuna KS Dornberk bodo: asfaltiranje pločnika pod šolo, pokritje avtobusne postaje, obnova portala na pokopališču v Dornberku, dodatni (servisni) vhod na pokopališče v Dornberku in ureditev SV zidu pokopališča, prenova spletne strani KS Dornberk, ureditev prostora pred KS.

Nadaljevala se bodo pogajanja za prenos nepremičnine Kampo v lastništvo MONG ter želene vsebine.

Sklep: Svet KS Dornberk sprejme informacije.

Ad. 6) razpis go2025 small funds

Sklep: Svet KS se seznani z razpisom.

Ad. 7) soglasje k postavitvi avtomata za prodajo sveč

Lastnik že postavljenega avtomata za prodajo sveč na pokopališču Dornberk prosi za izdajo soglasja za avtomat.

Sklep: Svet KS soglaša z izdajo soglasja za avtomat za prodajo nagrobnih sveč na pokopališču Dornberk

Ad. 8) razno

* KS Dornberk je v preteklosti že posredovala dopis na MONG za ukrepanje na Prešernovi ulici 6. Posipanje napušča ogroža mimoidoče in promet. Nevarne objekte je možno prijaviti preko e-uprave.

Sklep: Svet KS Dornberk se strinja da se objekt prijavi kot nevarni objekt preko e-uprave.

* Pregled aktualnega dogajanja (prireditev za žene predvidena 16.3.2023, nastop dramske skupine iz Planine nad Ajdovščino, ureditev prostor pri spomeniku v Dragi - odvoz materiala, ropotajoči jaški…).

Seja je bila zaključena ob 21:45.

Zapisala: Predsednik sveta KS:

Davorina Mrevlje Janko Harej